Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4092

b) a felszállás, vagy leszállás művelete közben a felette átrepülő légi-járművek védelme. Futópálya látástávolság (Runway visual range) (RVR) - Az a távolság, amely távolságig a futópálya középvonalán lévő légi-jármű vezetője látja a futópálya felületének jelzéseit, illetve a futópályát szegélyező, vagy annak középvonalát azonosító fényeket. Padka (Shoulder) - Egy, a szilárd burkolatú felület széléhez csatlakozó és olymódon kiképzett terület, hogy az átmenetet biztosítson a szilárd burkolat és a szomszédos talajfelület között. Fontos/mérvadó pont (Significant point) - Meghatározott földrajzi hely, melyet valamely ATS útvonal, vagy egy légi-jármű repülési útvonalának meghatározásához, valamint egyéb navigációs és ATS célokra használnak. Végbiztonsági sáv (Stopway) - A rendelkezésre álló nekifutási úthossz végénél kezdődő kijelölt derékszögű terület, amelyet megfelelően előkészítettek arra a célra, hogy rajta, megszakított felszállás esetén, a légi-jármű megállítható legyen. Gurulás (Taxiing) - A fel- és leszállások kivételével a légi-jármű saját erőből történő mozgása a repülőtér talaján. Gurulóút (Taxiway) - A szárazföldi repülőtéren a légi-járművek gurulásra kijelölt és kialakított út, amelyet arra a célra terveztek, hogy a repülőtér egy meghatározott részét egy másik részével összekösse, beleértve az alábbiakat:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes